उन्होंने बताया कि राष्ट्रमंडल खेल गांव परियोजना में इन खेलों में भाग लेने वाले 8000 से अधिक एथलीटों, खिलाडि़यों को आवास मुहैया कराया जाएगा। यह परियोजना मैसर्स ईमार एमजीएफ लिमिटेड और डीडीए के साथ मिलकर तैयार की जा रही है। दोनों के बीच करार के अनुसार ईमार एमजीएफ खेलों के समाप्त होने के बाद निजी खरीदारों को कुछ फ्लैट बेच सकता है। यह फ्लैट डीडीए की सामान्य आवास योजनाओं का हिस्सा नहीं है। सार्वजनिक निजी भागीदारी करार के तहत डीडीए जनता के लिए खेल गांव में कुछ फ्लैटों का प्रस्ताव कर सकेगा, जिसकी कीमत डीडए तय करेगा।